
ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

9 ΦΕΒΡΟΥΑΡΙΟΥ 1988 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

105 


ΠΟΛΕΟΔΟΜΙΑ 

ΔΙΑΤΑΓΜΑΤΑ 


Έγκριση πολεοδομικής μελέτης του Δήμου Κερατέας (ν. Αττικής) και 

τροποποίηση του εγκεκριμένου σχεδίου σε συνεχόμενη περιοχή. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1337/1983 «επέκταση των πολεοδομικών' 
σχεδίων κ.λπ.» (ΦΕΚ 33/Α) όπως τροποποιήθηκε με το,Νόμο 1512/ 
1985 (ΦΕΚ 4/Α) και ειδικότερα τα άρθρα 6 (παρ. 1, 4, 5 και 6) και 7 
(παρ. 1, 2 και 4). 

2. Τις διατάξεις του Ν. Δ/τος της 17.7.1923 «περίσχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 3 και 70. 

3. Τις διατάξεις του Ν. 1577/85 «Γενικός Οικοδομικός Κανονι¬ 
σμός» (ΦΕΚ 210/Α) όπως τροποποιήθηκε με το Ν. 1647/86 (ΦΕΚ 
141/Α) και ειδικότερα τα άρθρα 6 (παρ. 1), 7, 8, 9 και 16, όπως τρο¬ 
ποποιήθηκαν με το άρθρο 13 του Ν. 1647/86 «Οργανισμός Κτηματο¬ 
λογίου και Χαρτογραφήσεων Ελλάδας (ΟΚΧΕ) και άλλες σχετικές δια¬ 
τάξεις» (ΦΕΚ 141/Α). 

4. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α/85) και ειδικότερα το άρθρο 23 παράγρ. 1. 

5. Την υπ’ αριθ. 52612/2581/87 (ΦΕΚ 952/Δ/87) απόφαση του 
Υπουργού Περιβάλλοντος, Χωροταξίας και Δημοσίων Έργων έγκριση 
γενικού πολεοδομικού σχεδίου. 

6. Την υπ’ αριθ. ΐ. 1291/87 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας'και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

7. Την υπ’ αριθ. Υ. 1436/15.10.87 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β/16.10.87). 

8. Τις υπ’ αριθ. 97/86, 129/86 και 53/87 γνωμοδοτήσεις του δη¬ 
μοτικού συμβουλίου. 

9. Την υπ’ αριθ. 4/συν. 27/87 γνωμοδότηση του Συμβουλίου Χω¬ 
ροταξίας, Οικισμού και Περιβάλλοντος Νομαρχίας Ανατολικής Αττι¬ 
κής. 

10. Την υπ’ αριθ. 618/87 γνωμοδότηση του Συμβουλίου της Επι¬ 
κράτειας, με πρόταση του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1.1 

Εγκρίνεται: α) Το πολεοδομικό σχέδιο του βόρειου, νότιου και ανατο¬ 
λικού τμήματος του οικισμού Κερατέας του Δήμου Κερατέας (ν. Αττι¬ 
κής) με τον καθορισμό οικοδομήσιμων χώρων, οδών, πεζοδρόμων, χώ¬ 
ρων παιδικής χαράς, βρεφονηπιακού σταθμού, χώρου δημοτικού σχο¬ 
λείου, νηπιαγωγείου, γηπέδου για νέους, πάρκου και β) η τροποποίηση 


του εγκεκριμένου ρυμοτομικού σχεδίου σε συνεχόμενη περιοχή του ίδιου 
Δήμου με τη μετατροπή τμήματος οδού σε πάρκο όπως οι ρυθμίσεις αυ¬ 
τές φαίνονται στα σχετικά τέσσερα (4) χρωματισμένα πρωτότυπα δια¬ 
γράμματα σε κλίμακα 1:1000 που θεωρήθηκαν από τον Προϊστάμενο 
της Διεύθυνσης Πολεοδομικών Εφαρμογών με την υπ’ αριθ. 
71799/87 πράξη του και που συνοπτικά τους αντίτυπα δημοσιεύονται 
με το παρόν διάταγμα. 

Άρθρο 2. 

Εγκρίνεται ο πολεοδομικός κανονισμός του βόρειου, νότιου και ανα¬ 
τολικού τμήματος του οικισμού Κερατέας του Δήμου Κερατέας των 
οποίων το πολεοδομικό σχέδιο εγκρίνεται με το άρθρο 1 παράγρ. α του 
παρόντος διατάγματος. 

Άρθρο 3. 

Στους οικοδομήσιμους χώρους επιτρέπεται η χρήση αμιγούς κατοι¬ 
κίας όπως προσδιορίζεται από το άρθρο 2 του από 23.2.87 Π. Δ/τος 
(ΦΕΚ 166/Δ) και ειδικότερα: 

α) Κατοικία. 

β) Ξενώνες μικρού δυναμικού μέχρι 20 κλίνες. 

γ) Εμπορικά καταστήματα που εξυπηρετούν τις καθημερινές ανά¬ 
γκες των κατοίκων της περιοχής (παντοπωλείο, φαρμακείο, χαρτοπω¬ 
λείο κ.λπ.). 

δ) Κτίρια κοινωνικής πρόνοιας. 

ε) Κτίρια πρωτοβάθμιας και δευτεροβάθμιας εκπαίδευσης. 

ζ) Αθλητικές εγκαταστάσεις. 

η) Θρησκευτικοί χώροι. 

θ) Πολιτιστικά κτίρια (και εν γένει πολιτιστικές εγκαταστάσεις). 

Άρθρο 4. 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους τεσσάρων (4), οκτώ (8) και δέκα (10) μέτρων. 

Άρθρο 5. 

Α. Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων ορίζονται ως εξής: 

1. Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: εξακόσια (600) μ 2 . 

2. Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα τα οικόπεδα: α) που κατά τη δημοσίευση του πα¬ 
ρόντος έχουν: 

- Ελάχιστο πρόσωπο: δέκα (10) μέτρα. 

- Ελάχιστο εμβαδό: διακόσια (200) μ 2 . 

β) που προκύπτουν από την οριστική πράξη εφαρμογής, με όποιες 
διαστάσεις και αν έχουν. 

3. Επιπλέον των προϋποθέσεων των προηγούμενων παραγράφων 1 ■ 
και 2 τα οικόπεδα θεωρούνται άρτια και οικοδομήσιμα εφόσον: α) στο 
οικοδομήσιμο τμήμα του οικοπέδου εγγράφεται κάτοψη κτιρίου με ελά¬ 
χιστη επιφάνεια πενήντα (50) μ 2 και ελάχιστη πλευρά πέντε (5) μέτρα 
και β) δεν δημιουργήθηκαν από κατάτμηση που έγινε κατά παράβαση 
των διατάξεων του από 22.6.83 Π. Δ/τος «Καθορισμός ζώνης οικιστι¬ 
κού ελέγχου (ΖΟΕ) και κατωτάτου ορίου κατάτμησης σε ολόκληρη την 
εκτός σχεδίου και εκτός ορίων οικισμών προϋφισταμένων του 1923 πε¬ 
ριοχή του ν. Αττικής» (ΦΕΚ 284/Δ). 

4. Μέγιστο ποσοστό κάλυψης των οικοπέδων σαράντα (40%) τα 
εκατό της επιφάνειάς τους. 

5. α) Συντελεστής δόμησης του βόρειου και νότιου τμήματος 0,60. 

β) Συντελεστής δόμησης του ανατολικού τμήματος 0,80. 

6. Κατ’ εξαίρεση των προηγούμενων παραγράφων 4 και 5 ορίζεται 
συντελεστής δόμησης 1,20 και μέγιστο ποσοστό κάλυψης 60% για οι¬ 
κόπεδα εμβαδού μικρότερου των 150 τετρ. μέτρων, εφόσον η συνολική 
επιφάνεια ορόφων δεν υπερβαίνει τα 120 μ 2 . 

Η εξαίρεση αυτή έχει εφαρμογή μόνο σε οικόπεδα που έχουν προκύ- ' 
ψει από κατάτμηση μέχρι της 10.3.82 αφού αφαιρεθεί το εμβαδόν της 
εισφοράς σε γη σύμφωνα με το Ν. 1337/83. 

7. Ορίζεται συντελεστής δόμησης 0,80 και ποσοστό κάλυψης 60% 
για οικόπεδα εμβαδού μεγαλύτερου των 150 μ 2 και μικρότερου των 
200 μ 2 , εφόσον η συνολική επιφάνεια ορόφων δεν υπερβαίνει τα 120 μ 2 . 

8. Μέγιστο επιτρεπόμενο ύψος των κτιρίων οκτώ (8) μέτρα. 

9. Επιτρέπεται η κατασκευή στέγης ύψους 1,5 μέτρου πάνω από το 
μέγιστο επιτρεπόμενο ύψος του κτιρίου. 

^ ^0. Απαγορεύεται η κατασκευή κτιρίων επί υποστηλωμάτων (ΡΙΕΟ- 

Β. Οι όροι και περιορισμοί δόμησης των χώρων ειδικών χρήσεων που 
καθορίζονται με το άρθρο 1 παράγρ. α του παρόντος ορίζονται ώς εξής: 

α) Χώρος νηπιαγωγείου. 

- Μέγιστο ποσοστό κάλυψης 40%. 


- Συντελεστής δόμησης 0,40. 

- Μέγιστο επιτρεπόμενο ύψος του κτιρίου 5 μέτρα, 
β) Χώρος δημοτικού σχολείου. 

- Μέγιστο ποσοστό κάλυψης 40%. 

- Συντελεστής δόμησης 0,40. 

- Μέγιστο επιτρεπόμενο ύψος του κτιρίου 8 μέτρα, 
γ) Χώρος βρεφονηπιακού σταθμού. 

- Μέγιστο ποσοστό κάλυψης 20%. 

- Συντελεστής δόμησης 0,20. 

- Μέγιστο επιτρεπόμενο ύψος του κτιρίου 5 μέτρα. 

Άρθρο 6. 

Η ισχύς του παρόντος διατάγματος, αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Εργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 15 Δεκεμβρίου 1987 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛ. ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

